حضرت زیدؓ اگرچہ نہایت منکسر المزاج تھے،لیکن چونکہ بڑے جلیل القدر عالم تھے ، اس لیے کبھی کبھی زبان سے حرف ادعا بھی نکل جاتا تھا ، ایک مرتبہ حضرت رافع ؓ بن خدیج نے ایک حدیث میں غلطی کی تو حضرت زیدؓ بن ثابت نے کہا کہ خدا ان کی مغفرت کرے مجھ کو ان سے زیادہ حدیث معلوم ہے ، اسی طرح حضرت عائشہؓ کے ساتھ بھی اسی قسم کا واقعہ پیش آیا ان کے علم و وقار کی بنا پر صحابہؓ اور علما سے لے کر امرا و حکام تک ان کی عزت و تعظیم کرتے تھے ۔
Entity: خدیج — Type: /person